**DEDDF RHEOLEIDDIO AC AROLYGU Gofal CYMDEITHASOL (cYMRU) 2016**

**Cwestiynau cyffredin am arolygu**

**a riportio gan awdurdodau lleol**

1. **Sut bydd Deddf Rheoleiddio ac Arolygu Gofal Cymdeithasol (Cymru) 2016 yn effeithio ar y modd y bydd Cyfarwyddwyr Gwasanaethau Cymdeithasol yn riportio?**

Bydd y Ddeddf yn golygu y bydd awdurdodau lleol yn cyhoeddi adroddiadau blynyddol ar eu dull o weithredu eu swyddogaethau gwasanaethau cymdeithasol mewn templed riportio cyson newydd. Dylai hyn ei gwneud hi’n haws i bobl gymharu ar draws awdurdodau lleol.

1. **Sut bydd y drefn arolygu ar gyfer swyddogaethau gwasanaethau cymdeithasol awdurdodau lleol yn newid?**

Mae Arolygiaeth Gofal a Gwasanaethau Cymdeithasol Cymru (AGGCC) wedi rhoi trefniadau ar waith ar gyfer eu hymglymiad ac adolygiad o berfformiad swyddogaethau gwasanaethau cymdeithasol o dan Ddeddf Gwasanaethau Cymdeithasol a Llesiant (Cymru) 2014. Mae hyn yn cynnwys:

* System gynhwysfawr ar gyfer gweithio’n agos gydag aelodau a swyddogion etholedig i fonitro perfformiad yn gyson drwy Gyfarfodydd Adolygu Perfformiad
* Rhaglen graidd arolygu lle mae AGGCC yn arolygu meysydd allweddol gwasanaethau plant ac oedolion gan ffocysu ar ganlyniadau llesiant, a
* Fframwaith arolygu newydd ar gyfer chwe safon ansawdd sy’n cynrychioli llesiant pobl o dan Ddeddf 2014

Am ragor o wybodaeth, ewch i: [cssiw.org.uk/our-reports/local-authority-report/?  
skip=1&lang=cy](http://cssiw.org.uk/our-reports/local-authority-report/?skip=1&lang=cy)

1. **Beth fydd goblygiadau Deddf Rheoleiddio ac Arolygu Gofal Cymdeithasol (Cymru) 2016 i wasanaethau maethu yr awdurdod lleol?**

Mae gwasanaethau maethu yn rhan o swyddogaethau gwasanaethau cymdeithasol awdurdod lleol. Nid oes gofyn i wasanaethau maethu awdurdod lleol gofrestru gydag AGGCC o dan Ddeddf Safonau Gofal 2000 na Deddf Rheoleiddio ac Arolygu Gofal Cymdeithasol (Cymru) 2016. Fodd bynnag, bydd AGGCC yn parhau i fonitro gwasanaethau maethu awdurdodau lleol yn ôl ei bwerau i adolygu ac arolygu swyddogaethau gwasanaethau cymdeithasol awdurdodau lleol.